### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

I Venstre ønsker vi, at det bliver lettere for iværksættere at handle med [adresse].
 Desuden skal der være iværksætter - og leverandør adgang til kommunen. Det aarhusianske iværksætterliv er blomstrende, og det kan vi være stolte af. Derfor skal kommunen i endnu højere grad understøtte dette ved at gøre det nemmere for iværksættere at handle med kommunen. I Venstre ser vi det som en af vores vigtigste opgaver at understøtte vores erhvervsliv i en post-corona tid. På den måde kan vi skabe de bedst mulige betingelser for en snarlig fremgang og vækst til gavn for alle. Ved at investere i vores erhvervsliv, investerer vi også i vores fælles velfærd. Dét er økonomisk ansvarlighed.

**Eventuelle input til hvem, hvad, hvordan og hvor mange ressourcer** Vi ønsker at tildele vores iværksættere en særlig støtte i form af rådgivning, vejledning og den samme sagsmedarbejder til iværksættervirksomheder. Der skal ske en styrkelse af sagsprocesserne på vegne af ansøgerne internt i kommunen, således at en iværksætter ikke skal bruge tid på flere indgange. Vi vurderer, at der skal afsættes ca. 3 millioner kroner pr. år i 4 år til forslaget.

Kontaktperson fra partiet: Erik Koch

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.